Lescha davart la promoziun da la tgira d'uffants cumplementara a la famiglia en il chantun Grischun    548.300   Lescha davart la promoziun da la tgira d'uffants  cumplementara a la famiglia en il chantun Grischun  dals 18-05-2003 (versiun dals 01-08-2013)  acceptada dal pievel ils 18 da matg 20031)  1. Disposiziuns generalas  Art.  1 Intent 1 Las  vischnancas  ed  il  chantun  promovan  la  tgira  d'uffants  cumplementara  a  la  famiglia e prestan contribuziuns finanzialas per quai.  Art.  2 Champ d'applicaziun 1. en general *  1 La lescha vegn applitgada per purschidas da la tgira d'uffants da la vegliadetgna  prescolara e d'uffants da la vegliadetgna scolara, sco canortas d'uffants, tgira da di,  tgira da mezdi. 2 Exclus dal champ d'applicaziun da questa lescha èn: a) * … b) relaziuns da tgira en famiglia ed a chasa.  Art.  2a * 2. structuras dal di supplementaras tenor la legislaziun da scola 1 Sche  las  instituziuns  ch'èn  responsablas  per  la  scola  mettan  a  disposiziun  purschidas  da pertgirar  en  il  rom da la  legislaziun  da scola,  vegnan  applitgadas  confurm  al  senn  las  disposiziuns  da  questa  lescha,  cun  excepziun  da  l'artitgel 9 alinea 1 literas b, c, e e g. 2 Las  structuras  dal  di  supplementaras  han  da  princip  d'ademplir  las  medemas  pretensiuns da qualitad sco la tgira d'uffants cumplementara a la famiglia.  1) M dals 17 da settember 2002, 189; PCG 2002/2003, 716  * tabellas da las modificaziuns a la fin dal relasch   1     548.300    3 Sch'i vegnan messas a disposiziun structuras dal di supplementaras en il rom da la  scola,  poi  –  resguardond  las  circumstanzas  concretas  –  vegnir  divergià  da  las  prescripziuns da la tgira d'uffants cumplementara a la famiglia, sch'ina purschida che  ha ina qualitad suffizienta po vegnir garantida. 4 Las  vischnancas  accordeschan  ina  cun  l'autra  las  purschidas  da  tgira  cumplementara a la famiglia e cumplementara a la scola.  2. Incumbensas  Art.  3 Cumpetenzas 1. persunas cun la pussanza dals geniturs  1 Responsablas  per  l'educaziun  e  l'assistenza  dals  uffants  èn  las  persunas  cun  la  pussanza dals geniturs.  Art.  4 2. vischnancas 1 En  collavuraziun  cun  las  purschidras  e  cun  ils  purschiders  renconuschids  defineschan  las  vischnancas  il  basegn  da  purschidas  da  la  tgira  d'uffants   cumplementara a la famiglia.  Art.  5 3. chantun 1 En  il  sectur  da  la  tgira  d'uffants  cumplementara  a  la  famiglia  è  il  chantun  cumpetent per: a) cussegliar  e  sustegnair  las  vischnancas  sco  er  las  purschidras  ed  ils   purschiders; b) coordinar las purschidas; c) renconuscher purschidas; d) fixar las plazzas da tgira cun dretg da survegnir contribuziuns per purschida; e) far  il  rendaquint  ed  il  pajament  da  las  contribuziuns  chantunalas  e   communalas. 2 El  po  incumbensar  in'organisaziun  professiunala  chantunala  d'ademplir  las  incumbensas che tutgan tar ses champ da cumpetenza sco er da far las lavurs da basa  da la tgira d'uffants cumplementara a la famiglia e pajar contribuziuns per quai.  3. Finanziaziun  Art.  6 Contribuziuns 1 La vischnanca da domicil da l'uffant tgirà ed il chantun pajan contribuziuns a las  unitads  da  prestaziun  per  purschidas  da  la  tgira  d'uffants  cumplementara  a  la  famiglia che vegnan confinanziadas da las persunas cun la pussanza dals geniturs.  2       548.300   2 La participaziun dal chantun importa 15 pertschient fin 25 pertschient dals custs  normads. La vischnanca da domicil sto sa participar almain en la medema dimensiun   sco il chantun. La vischnanca da domicil po refusar da prestar la contribuziun, sche  las  persunas  cun  la  pussanza  dals  geniturs  na  fan  betg  diever  da  la  purschida  ch'exista en la vischnanca. 3 La  regenza  fixescha  l'autezza  dals  custs  normads  e  l'autezza  da  la  tariffa  da  contribuziun. Tar  purschidas che survegnan agid finanzial  da la confederaziun po  ella sutpassar la tariffa da participaziun minimala da 15 pertschient. 4 Las purschidras ed ils purschiders ston far in rendaquint detaglià per mauns dal  chantun e da las vischnancas, ston dar a quel ed a quellas las infurmaziuns ch'èn   utilas per calcular las contribuziuns e ston metter a disposiziun ils documents.  Art.  7 Tariffas 1 Las  tariffas  da  las  purschidas  renconuschidas  ston  vegnir  graduadas  tenor  la  capacitad finanziala da las persunas cun la pussanza dals geniturs. 2 Ellas basegnan l'approvaziun dal departament. 3 Las  persunas  cun  la  pussanza  dals  geniturs  che  profitan  d'ina  purschida  renconuschida  èn  obligadas  da  dar  a  las  purschidras  ed  als  purschiders  tut  las   infurmaziuns utilas e da metter a disposiziun ils documents.  4. Renconuschientscha  Art.  8 Obligaziun da renconuschientscha 1 La premissa per conceder contribuziuns è ina renconuschientscha preliminara da  las purschidas tras il departament.  Art.  9 Premissas 1 La renconuschientscha vegn concedida, sche: a) las purschidas vegnan manadas sin basa d'utilitad publica ed èn accessiblas   publicamain; b) las  purschidras  ed  ils  purschiders  da  purschidas  d'ina  tgira  d'uffants    cumplementara a la famiglia èn d'utilitad publica u publics ed èn commembras  e commembers d'ina organisaziun professiunala chantunala;  c) la purschida correspunda a la planisaziun dal basegn da las vischnancas ed è  coordinada regiunalmain;  d) in'assistenza  suffizienta  e  qualifitgada  vegn  garantida,  e  quai  en  localitads  ch'èn adattadas per quai;  e) ina gestiun economica vegn garantida; f) las tariffas approvadas dal departament cumpetent vegnan applitgadas;   3     548.300    g) las  relaziuns  finanzialas  vegnan  cumprovadas  e  controlladas  d'in  post  da  revisiun independent. La regenza po excluder tschertas furmas da purschidas  da l'exigenza d'in post da revisiun independent.  2 La renconuschientscha sto vegnir limitada. 3 La  renconuschientscha  vegn  revocada  dal  departament,  sche  las  premissas  na  vegnan betg pli ademplidas. 4 Il  departament  po  controllar  da  tut  temp,  sche  las  premissas  per  la  renconuschientscha vegnan ademplidas.  5. Disposiziuns finalas  Art.  10 Execuziun 1 La regenza relascha las disposiziuns executivas necessarias.  Art.  11 Midada dal dretg vertent1)  Art.  12 Entrada en vigur 1 La regenza fixescha l'entrada en vigur2) da questa lescha.  1) Las midadas dal dretg vertent na vegnan betg inditgadas. 2) messa en vigur cun CR dals 11 da november 2003 per ils 15 da november 2003  4       548.300   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-05-2003 15-11-2003 relasch emprima versiun - 21-03-2012 01-08-2013 Art. 2 midada dal titel - 21-03-2012 01-08-2013 Art. 2 al. 2, a) aboliziun - 21-03-2012 01-08-2013 Art. 2a integraziun -   5     548.300    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-05-2003 15-11-2003 emprima versiun - Art. 2 21-03-2012 01-08-2013 midada dal titel - Art. 2 al. 2, a) 21-03-2012 01-08-2013 aboliziun - Art. 2a 21-03-2012 01-08-2013 integraziun -  6     	1. Disposiziuns generalas 	Art. 1 Intent 	Art. 2 Champ d'applicaziun 1. en general * 	Art. 2a * 2. structuras dal di supplementaras tenor la legislaziun da scola  	2. Incumbensas 	Art. 3 Cumpetenzas 1. persunas cun la pussanza dals geniturs 	Art. 4 2. vischnancas 	Art. 5 3. chantun  	3. Finanziaziun 	Art. 6 Contribuziuns 	Art. 7 Tariffas  	4. Renconuschientscha 	Art. 8 Obligaziun da renconuschientscha 	Art. 9 Premissas  	5. Disposiziuns finalas 	Art. 10 Execuziun 	Art. 11 Midada dal dretg vertent1) 	Art. 12 Entrada en vigur   		2018-06-06T02:10:01+0200 	"7001 Chur" 	"Gesetzessammlung Kanton Graubünden"